Na osnovu člana 143. stav 4. tačka (g) Zakona o srednjem obrazovanju (″Službene novine Kantona Sarajevo″, br. 23/17, 30/19 i 33/21), članova 4., 5., 6. i 18. Pravilnika s kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo („Službene novine Kantona Sarajevo“ broj: 29/21 i 31/21) , člana 162. Pravila Škole, **Saglasnosti Ministarstva za odgoj i obrazovanje Kantona Sarajevo broj: 11-30-26670-8 od 03.12.2021.godine** i Odluke Školskog odbora JU Treća gimnazija Sarajevo, broj: 01-1-1266/21 od 08.12.2021. godine, raspisuje se:

**J A V N I K O N K U R S**  
**za popunu upražnjenih radnih mjesta**

**NAZIV, SJEDIŠTE, WEB STRANICA I SLUŽBENI E-MAIL USTANOVE**

JU Treća gimnazija Sarajevo  
Ulica Vilsonovo šetalište br.16, 71000 Sarajevo

[www.treca-gimnazija.edu.ba](http://www.treca-gimnazija.edu.ba)

email: [info@treca-gimnazija.edu.ba](mailto:info@treca-gimnazija.edu.ba)

**NAZIV RADNIH MJESTA**

1. **Nastavnik/ca na predmetu programiranje/informatika** , 1 izvršilac, 10 časova nastavne norme sedmično, na određeno vrijeme, počev od 31.01.2022.godine do 31.08.2022.godine;
2. **Nastavnik/ca sociologije,** 1 izvršilac, 9 časova nastavne norme sedmično, na određeno vrijeme, počev od 31.01.2022.godine, do povratka radnice sa porodiljskog odsustva, a najkasnije do 31.08.2022.godine;
3. **Nastavnik/ca informatike**,1 izvršilac, 21 čas nastavne norme sedmično, na određeno vrijeme, počev od 31.01.2022.godine do povratka radnice sa porodiljskog odsustva, a najkasnije do 31.08.2022.godine;
4. **Nastavnik/ca njemačkog jezika,** 1 izvršilac, 20 časova nastavne norme sedmično, na određeno vrijeme, počev od 31.01.2022.godine, do povratka radnice sa neplaćenog odsustva, a najkasnije do 31.08.2022.godine;
5. **Nastavnik/ca matematike...**..1 izvršilac, 20 časova nastavne norme sedmično, na određeno vrijeme, počev od 31.01.2022.godine, do povratka radnice sa funkcije, a najkasnije do 31.08.2022.godine.

**OPIS POSLOVA** **I POTREBNI UVJETI PO SISTEMATIZACIJI RADNIH MJESTA**

**Opis poslova** **za radna mjesta** od rednog broja **1** do **5** :

- vrše neposredan odgojno-obrazovni rad na časovima,

* redovna, dopunska, dodatna i fakultativna nastava,
* rad sa odjeljenskom zajednicom,
* rad na poslovima razredništva,
* rad na vannastavnim slobodnim aktivnostima učenika,
* rad sa učeničkim organizacijama,
* rade i prisustvuju kulturnim i sportskim aktivnostima učenika,
* svakodnevne pripreme za nastavu,
* vođenje pedagoške dokumentacije i evidencije, Emis, e-dnevnik,
* roditeljski sastanci, kontakti sa roditeljima,
* dežurstva u školi,
* rad na rasporedu časova redovne, dodatne, dopunske i fakultativne, produžne i pripremne nastave,
* učestvuju u radu stručnih organa,
* rad u komisiji koju imenuju stručni organi škole,
* rad u komisiji koju imenuje Školski odbor,
* stalno stručno usavršavanje,
* poslovi mentora,
* pripreme za samostalno-odgojno-obrazovni rad pripravnika,
* pripreme za pedagoško-psihološko i didaktičko-metodičko obrazovanje,
* dopunski, razredni i popravni ispiti,
* vrše i druge poslove prema nalogu direktora i stručnih organa škole.

**Potrebni uvjeti za radna mjesta od rednog broja** **1 do 5**

**Pored općih uvjeta za zasnivanje radnog odnosa** utvrđenih Zakonom o radu FbiH (''Službene novine Federacije BiH'', br. 26/16 i 89/18), **kandidati treba da ispunjavaju i posebne uvjete** utvrđene: Zakonom o srednjem obrazovanju („Sl. Novine Kantona Sarajevo“ broj: 23/17 i 30/19), Nastavnim planom i programom za Gimnaziju, Pedagoškim standardima i normativima za srednje obrazovanje Kantona Sarajevo („Službene novine kantona Sarajevo broj: 23/04, 27/08, 45/20 i 7/21) i Pravilnikom o radu, unutrašnjom organizacijom i sitematizacijom poslova broj: 01-1-127-01/21 **i to:**

**Za radno mjesto pod rednim brojem 1 nastavnik/ca na predmetu programiranje/informatika** mogu izvoditi lica koja su završila:

1. Prirodno-matematički fakultet:

* Diplomirani matematičar-informatičar,
* Magistar softverskog inženjerstva,
* Magistar matematike, nastavnički smjer,
* Magistar matematičkih nauka, smjer teorijska kompjuterska nauka,
* Svršenici Prirodno-matematičkog fakulteta informatičkog i/ili računarskog usmjerenja.

2. Elektrotehnički fakultet:

- Diplomirani inženjer informatike i računarstva,

- Svršenici Elektrotehničkog fakulteta informatičkog i/ili računarskog usmjerenja.

3. Fakultet informatičkog i/ili računarskog usmjerenja sa završenim četverogodišnjim studijem sa

stečenim zvanjima iz slijedećih oblasti:

* Matematike i informatike,
* Informatike i/ili računarstva,
* Softverskog inženjerstva,
* Kompjuterskih/Računarskih nauka
* Informacionih tehnologija
* Informatike i tehničkog odgoja

**a)** sa završenim najmanje VII stepenom stručne spreme, sa zvanjem profesora ili završenim drugim

fakultetom i položenom pedagoško-psihološkom i metodičko-didaktičkom grupom predmeta i

**b)** sa završenim **II**, odnosno **III** ciklusom bolonjskog visokoobrazovnog procesa na nastavničkom

fakultetu ili drugom fakultetu i položenom pedagoško-psihološkom i metodičko-didaktičkom

grupom predmeta.

**Za radno mjesto pod rednim brojem 2**  **nastavnik/ca sociologije** mogu izvoditi lica koja su završila:

**-** Filozofski fakultet, odsjek za filozofiju i sociologiju

- Fakultet političkih nauka, odsjek za sociologiju

**a)** sa završenim najmanje VII stepenom stručne spreme, sa zvanjem profesora i

**b)** sa završenim II (drugim) ciklusom sa akademskom titulom i stručnim zvanjem Magistra, odnosno

završenim III (trećim) ciklusom i naučnim zvanjem Doktor sociologije bolonjskog visokoobrazovnog

procesa.

**Za radno mjesto pod rednim brojem 3**  **nastavnik/ca informatika** mogu izvoditi lica koja su završila:

1. Prirodno-matematički fakultet:

* Diplomirani matematičar-informatičar,
* Magistar softverskog inženjerstva,
* Magistar matematike, nastavnički smjer,
* Magistar matematičkih nauka, smjer teorijska kompjuterska nauka,
* Svršenici Prirodno-matematičkog fakulteta informatičkog i/ili računarskog usmjerenja.

2. Elektrotehnički fakultet:

- Diplomirani inženjer informatike i računarstva,

- Svršenici Elektrotehničkog fakulteta informatičkog i/ili računarskog usmjerenja.

**a)** sa završenim najmanje VII stepenom stručne spreme, sa zvanjem profesora ili završenim drugim

fakultetom i položenom pedagoško-psihološkom i metodičko-didaktičkom grupom predmeta i

**b)** sa završenim **II**, odnosno **III** ciklusom bolonjskog visokoobrazovnog procesa na nastavničkom

fakultetu ili drugom fakultetu i položenom pedagoško-psihološkom i metodičko-didaktičkom

grupom predmeta.

**Za radno mjesto pod rednim brojem 4,**  **nastavnik/ca njemačkog jezika** mogu izvoditi lica sa:

**a)** završenim odgovarajućim fakultetom, najmanje VII stepen stručne spreme, sa zvanjem

profesora ili završenim drugim fakultetom i položenom pedagoško-psihološkom i metodičko-

didaktičkom grupom predmeta i

**b)** sa završenim **II**, odnosno **III** ciklusom bolonjskog visokoobrazovnog procesa na nastavničkom

fakultetu ili drugom fakultetu i položenom pedagoško-psihološkom i metodičko-didaktičkom

grupom predmeta.

**Za radno mjesto pod rednim brojem 5,**  **nastavnik/ca matematike** mogu izvoditi lica sa:

završenim VII stepenom stručne spreme, kao i osobe sa završenim I (prvim) ciklusom studijskog programa u četverogodišnjem trajanju, sa najmanje ostvarenih 240 ECTS bodova, II (drugim) odnosno III (trećim) ciklusom bolonjskog visokoobrazovnog procesa odgovarajućeg smjera (teorijski, nastavni ili smjer primjenjene matematike) i stečenim zvanjem : profesor matematike, diplomirani matematičar – informatičar, magistar matematike, magistar primjenjene matematike i položenom pedagoško-psihološkom i metodičko-didaktičkom grupom predmeta.

**PRAVO PREDNOSTI U PRIJEM U RADNI ODNOS PO POSEBNIM USLOVIMA**

Nakon bodovanja na osnovu općih i posebnih kriterija, kandidatima koji su prošli kompletnu proceduru uključujući i intervju, na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i dodatni bodovi na način propisan *članom 16. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo („Službene novine Kantona Sarajevo” broj: 29/21 i 31/21),* **u daljem tekstu: *Pravilnik*.**

Dodatni bodovi se računaju u skladu sa Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo” broj: 38/20 i 28/21).

Pravo na dodatne bodove ostvaruju branioci i članovi njihovih porodica pod sljedećim uslovima:

a) da imaju prijavljeno prebivalište/boravište u Kantonu Sarajevo i

b) da se nalaze na evidenciji JU „Služba za zapošljavanje Kantona Sarajevo” ili su zaposleni na određeno vrijeme, što se dokazuje uvjerenjem/potvrdom iz člana 18. stav (2) tačka f) Pravilnika ili da su zaposleni sa nižom stručnom spremom od one koju posjeduju.

**MJESTO OBAVLJANJA RADA**

JU Treća gimnazija Sarajevo,

ulica Vilsonovo šetalište 16,

71000 Sarajevo.

**RADNO VRIJEME ZA RADNA MJESTA NAVEDENA OD :**

- **Rednog broja 1 do rednog broja 5** je naprijed navedeno puno ili nepuno radno vrijeme, koje utvrđuje direktor škole na osnovu Godišnjeg programa rada i Rasporeda časova u školskoj 2021/2022. godini.

**OSNOVNA PLAĆA ZA RAD ZA NAVEDENA RADNA MJESTA:**

Osnovna plaća radnika za radna mjesta navedena od rednog broja 1 do rednog broja 5 (za punu normu/puno radno vrijeme) iznosi 1165,50 KM/1197,00 KM/1228,50KM/1291,50 KM i zavisi od stručnog zvanja i stepena stručne spreme radnika.

**ROK ZA PODNOŠENJE PRIJAVA**

Javni konkurs ostaje otvoren 10 dana od dana objave Obavještenja o raspisanom Javnom konkursu u dnevnim novinama „Oslobođenje“.

Naprijed navedeno Obavještenje je objavljeno **u utorak, 14.12.2021.godine**, te **krajnji rok za prijavu na javni konkurs je 24.12.2021.godine.**

Istovremeno kompletan tekst javnog konkursa je objavljen na službenoj internet stranici Javne ustanove Treća gimnazija Sarajevo i putem službenog mail-a dostavljen je **Ministarstvu za odgoj i obrazovanje Kantona Sarajevo** i **Javnoj ustanovi „Služba za zapošljavanje Kantona Sarajevo“** radi objavljivanja na njihovim službenim internet stranicama sa naznačenim rokom za prijavu i bit će objavljen u čitavom periodu roka prijave.

**TELEFON KONTAKT OSOBE** zadužene za davanje dodatnih obavještenja : 033/724-500

**ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijave na javni konkurs, sa potrebnom dokumentacijom, podnosi se u zatvorenoj koverti, **putem pošte**, s naznakom : **„Prijava na javni konkurs na poziciju“** (navesti poziciju/e za koju/e je raspisan javni konkurs) „**NE OTVARAJ - OTVARA KOMISIJA“**, na adresu: JU Treća gimnazija Sarajevo, Ulica: Vilsonovo šetalište 16, 71000 Sarajevo.

Nepotpune i neblagovremene prijave neće se uzeti u razmatranje.

**DOKUMENTACIJA KOJA SE PODNOSI UZ PRIJAVU**

* Uz prijavu na javni konkurs kandidati su obavezni blagovremeno dostaviti - **OBAVEZNU DOKUMENTACIJU, pod kojom se podrazumijeva**:

a) svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na javni konkurs;  
  
b) diploma/svjedodžba o stečenoj stručnoj spremi ili akademskom zvanju;  
  
c) izvod iz matične knjige rođenih;  
  
d) uvjerenje o državljanstvu (ne starije od šest mjeseci);  
  
e) saglasnost da se obavijesti iz člana 23. stav (1) i preliminarne odluke iz člana 25. stav (2) Pravilnika dostavljaju elektronskom poštom na adresu koju je kandidat naveo u prijavi na javni konkurs (saglasnost ne mora biti ovjerena od strane nadležnog opštinskog organa).  
  
f) i druge dokaze o ispunjavanju uslova za to radno mjesto, a koji su navedeni u javnom konkursu.

* Pored obavezne dokumentacije kandidati mogu dostaviti i **- DODATNU DOKUMENTACIJU, pod kojom se podrazumijeva:**

a) uvjerenje/potvrda o radnom stažu i uvjerenje sa šifrom zanimanja koje izdaje fond za penzijsko-invalidsko osiguranje;  
  
b) uvjerenje/potvrda poslodavca o vremenu provedenom na stručnom osposobljavanju u ustanovi;  
  
c) potvrde o ostvarenom radnom stažu kod poslodavca kod kojeg je kandidat radio sa tačno naznačenim poslovima i radnim zadacima koje je kandidat obavljao;  
  
d) uvjerenje o položenom stručnom ispitu;  
  
e) potvrda o vremenu provedenom na evidenciji službe za zapošljavanje (ne starija od tri mjeseca)  
  
f) potvrda da se kandidat nalazi na evidenciji Službe za zapošljavanje Kantona Sarajevo ili da je u radnom odnosu na određeno vrijeme (član 16. stav (3) tačka b) Pravilnika);  
  
g) uvjerenje nadležnog organa kojim se potvrđuje neratni invaliditet;  
  
h) rješenje o sticanju posebnog stručnog zvanja koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika u Kantonu Sarajevo;  
  
i) rješenje o ocjeni o radu koje je izdato u skladu sa Pravilnikom o ocjenjivanju, napredovanju i sticanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika u Kantonu Sarajevo;  
  
j) potvrda o posebnom priznanju UNSA;  
  
k) uvjerenje/rješenje nadležnih organa o pripadnosti boračkoj populaciji i to:  
  
- uvjerenje o statusu djeteta šehida-poginulog borca i nestalog branioca;  
  
- rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,  
  
- dokaz o bračnoj zajednici sa ratnim vojnim invalidom,  
  
- rješenje o priznatom pravu na mjesečno novčano primanje dobitniku priznanja,  
  
- uvjerenje o učešću u oružanim snagama,  
  
- uvjerenje o statusu djeteta ratnog vojnog invalida,  
  
- rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta;  
  
l) dokaz da je kandidat autor/koautor udžbenika koji je u upotrebi u Kantonu Sarajevo.

m) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidat će se bodovati samo po osnovu onih kriterija za koje je dostavio urednu i validnu dokumentaciju.  
Dokumentacija koju kandidat dostavlja uz prijavu na javni konkurs mogu biti kopije uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne odluke o izboru radnika.

**Kandidati iz člana 22. stav (4) i (5)** **Pravilnika će u pisanom obliku elektronskom poštom na adresu** **navedenu na prijavi** **na javni konkurs** **biti obaviješteni o mjestu i vremenu provjere radnih i stručnih sposobnosti**, **a ukoliko bez opravdanja ne pristupe istoj izgubit će pravo daljeg učešća u konkursnoj proceduri.**

**Kandidati** koji su pozvani na provjeru radnih i stručnih sposobnosti i **koji posjeduju dodatnu dokumentaciju** iz člana 18. stav (2) tačka k) i m) Pravilnika, **obavezni su istu neposredno po dolasku na provjeru radnih i stručnih sposobnosti uručiti Komisiji,** koja će navedenu činjenicu zapisnički konstatovati. Ustanova je o prethodnom obavezna kandidate obavijestiti prilikom dostavljanja obavijesti iz člana 23. stava (1) Pravilnika.

Izabranom kandidatu se elektronskom poštom na adresu navedenu u prijavi na javni konkurs u skladu sa članom 18. stav (1) tačka e) Pravilnika dostavlja preliminarna odluka o prijemu u radni odnos. **Kandidat koji je primljen u radni odnos ima obavezu da u roku od dva radna dana od dana prijema odluke, direktoru u pisanom obliku - elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat ne dostavi izjavu o prihvatanju posla, smatra se da nije prihvatio posao.**

Nakon konačnosti odluke iz člana 25. stav (5), odnosno iz člana 26. stav (6) Pravilnika, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima ustanove, nakon čega direktor zaključuje ugovor o radu s izabranim kandidatom.

Kriteriji, procedure, uslovi, način bodovanja i izbor kandidata po Javnom konkursu regulisani su Pravilnikom sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo („Službene novine Kantona Sarajevo“ broj: 29/21 i 31/21).

Dokumentacija prijavljenih kandidata koji nisu izabrani po ovom javnom konkursu, vraća se na lični zahtjev, putem protokola Škole u roku od 15 dana od dana okončanja konkursne procedure.